-'V wA a v 
sed non omnino conveniunt. Ovula globosa et pentagona densissime aggregata vidi. Ovarium 
4 ad 6 linearum distantia ab apertura genitali incipit, totumque ampliorem corporis tractum 
explet, postica attenuatur et evanescit. Tubus cibarius, ob propriam tenuitatem et ovarii ampli- 
tudinem, ab observatoribus apud Nemertem aut non inventus, aut non pro intestino vero habitus 
est. Ille enim, in vasis dorsualis loco situs, corporis cuti innatus est et taeniae rubrae mediae 
sub cute arctissime adhaeret. Aliud vasculum in media taenia ventrali decurrit. Vascula interna 
et taeniae rubrae externae ad subtilissimum usque corporis finem decurrunt. Nervos et vasa 
mascula non vidi, quoniam specimen maius unicum, non dissecandum, sed servandum esse censui. 
Vivum animal mucum copiose excernit. Ocellos frustra quaesivi. 
Duo specimina in Mari rubro a me et Hemprichio lecta Museo regio berolinensi ser- 
vanda tradidi, maius in spiritu vini et statu contracto tripedale est. 
Tubus cibarius ea de causa antica flexuosus et in cavo, ab oviductu discreto, liber esse 
videtur, ut, proboscidis modo, exseri possit, id quod apud complures huius classis vermes reperi. 
Posterior eius pars inde ab ovarii initio fixa et adnata visa est. 
2. N. nigrofuscus , Nov. spec.: pedalis, teretiusculus , supra nigricans subtus fuscescens. 
Iconem serius dabimus. 
Sub lapidibus in Sinu suesensi Maris rubri liberum cepi. 
Ex adnotationibus nostris de vivo animali factis haec redeunt: «Structura corporis ut in 
«priori. Oris apertura exigua terminalis in fronte media. Duarum linearum circiter spatio a 
«frontis apice apertura genitalis et suctoria ampla distat, quae elliptico longitudinalis, nec, ut in 
«priori, rotunda est. Hac apertura vermis ad sugendum utitur, sic enim in vase vitreo Sangui- 
«sugarum more progredi solebat. Pars tenuior analis est. Ocellos non vidi. Interdum muco 
«viscoso se obducebat totum, ut tanquam vagina inclusus et vix visibilis esset.” 
«Spiritu vini immersus vi propria corpus suum diffregit.” 
3. N. cumulatus, Nov. spec.: pedalis, teretiusculus, nigrofuscus, antica albo annulatus, labiis 
distinctis. 
Prope Tor Arabiae inter Corallia serpit. 
Ex Diario haec: «Corpus articulatum, laeve, continuum, valde elongatum, antica incras- 
„ satum, postica attenuatum. Organa externa nulla. Oculi nulli. Os simplex inerme anticum, 
«labiis duobus lateralibus aequalibus munitum. Foramen amplum pone caput subtus, quod in 
«tubum amplum, per totum corpus repentem ducit. Anus terminalis (subterminalis?) simplex. 
«E cavo branchiali seu genitali mucum gelatinosum copiosissimum edere solet, idemque dissectum 
«intus striarum transversariarum duas series gerit, quae branchiae pectiniformes dici nequeunt, cura 
«non sint liberae (quae vero ovarii segmenta esse ex N. Hemprichii ovulis foeto comperi). Tubus 
«intestinalis cylindricus, filiformis, simplex, albus ab animali moribundo per os eiicitur. Alia 
«organa in barbaris terris distinguere non valui.” 
Haec forma propius ad Tubularium polymorphum Renierii accedit, articulis enim 
spuriis insignis est. Praeterea Cerebraiulam bilineatam et Tubularium polymorphum ipsum 
Nemertibus adscribenda cum Clarissimo Blainville censeo. Etiam Meckeliae genus a 
doctissimo Leuckart conditum, quo differat a Nemerte non habet. 
Hempr. et JEhrenb. Evertebrata I. Turbellaria, 
d 
